I forbindelse med feiringen av 70-årsjubiléet for frigjøringen fra den tyske okkupasjonen under andre verdenskrig, portretterte Kolby i 2015 de tre norske monarkene knyttet til hendelsene under krigen til Norges Hjemmefrontmuseum på Akershus festning. Trippelportrettet ble malt på oppdrag av Samlerhuset og Norges Hjemmefrontmuseums Venner, og ble senere permanent utstilt på museet som en del av samlingen. Portrettene fikk negativ omtale av flere kunstkritikere for form, utførelse og kunstnerisk stil. Dokumentarfilmen ble laget til avdukingen og tar for seg portrettene og kongefamiliens betydning i krigsårene.